Odločba Komisije

z dne 25. julija 1995

o spremembi Odločbe Sveta 79/542/EGS ter odločb Komisije 92/260/EGS, 93/195/EGS in 93/197/EGS glede pogojev v zvezi z zdravstvenim varstvom živali za začasni uvoz, ponovni vstop in uvoz registriranih konjev v Skupnost iz Sirije

(Besedilo velja za EGP)

(95/323/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 12, 13, 15, 16, ter člena 19(ii) Direktive,

ker Odločba Sveta 79/542/EGS [2], kakor je bila nazadnje spremenjena z Aktom o pristopu Avstrije, Finske in Švedske, določa seznam tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov;

ker so pogoji v zvezi z zdravstvenim varstvom živali in izdaja veterinarskih spričeval za začasni uvoz in uvoz registriranih konjev določeni v odločbah Komisije 92/260/EGS [3] in 93/197/EGS [4], kakor sta bili nazadnje spremenjeni z Aktom o pristopu Avstrije, Finske in Švedske, ter za ponovni uvoz registriranih konjev po začasnem izvozu v Odločbi Komisije 93/195/EGS [5], kakor je bila nazadnje spremenjena z Odločbo 95/99/ES [6]

ker je po misiji veterinarske inšpekcije Komisije v Siriji videti, da je zdravstveno stanje živali pod zadovoljivim nadzorom dobro strukturiranih in organiziranih veterinarskih služb;

ker je Sirija več kot dve leti brez konjske kuge in se v zadnjih dvanajstih mesecih ni izvajalo sistematično cepljenje proti tej bolezni, več kot šest mesecev brez smrkavosti in spolne kuge, nikoli pa ni bilo primera venezuelskega encefalomielitisa kopitarjev in vezikularnega stomatitisa;

ker so veterinarski organi v Siriji zajamčili, da bodo v 24 urah s telefaksom, telegramom ali teleksom obvestili Komisijo in države članice o potrditvi katere od kužnih ali nalezljivih bolezni kopitarjev, navedenih v Prilogi A k Direktivi Sveta 90/426/EGS, in o vseh spremembah politike cepljenja ter uvoza v zvezi s kopitarji;

ker je treba pogoje v zvezi z zdravstvenim varstvom živali in izdajo veterinarskih spričeval sprejeti v skladu z zdravstvenim stanjem živali v zadevni tretji državi; ker se ta primer nanaša samo na registrirane konje;

ker je treba ustrezno spremeniti Odločbo Sveta 79/542/EGS ter odločbe Komisije 92/260/EGS, 93/195/EGS in 93/197/EGS;

ker so ukrepi, predvideni s to odločbo, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V delu 2 Priloge k Odločbi Sveta 79/542/EGS se v posebni stolpec za kopitarje v skladu z abecednim redom kode države ISO vnese naslednja vrstica:

"SY | Süüria | x | |

."

Člen 2

Odločba Komisije 92/260/EGS se spremeni:

1. Sirija se doda po abecednem vrstnem redu na seznam tretjih držav v skupini E Priloge I.

2. Sirija se doda po abecednem vrstnem redu na seznam tretjih držav v naslovu veterinarskega spričevala, določenega v Prilogi II(E).

Člen 3

Odločba Komisije 93/195/EGS se spremeni:

1. Sirija [7] se doda po abecednem vrstnem redu na seznam tretjih držav v skupini E Priloge I.

2. Sirija se doda po abecednem vrstnem redu na seznam tretjih držav pod "skupino E" v naslovu veterinarskega spričevala, določenega v Prilogi II.

Člen 4

Odločba Komisije 93/197/EGS se spremeni:

1. Sirija [8] se doda po abecednem vrstnem redu na seznam tretjih držav v skupini E Priloge I.

2. Sirija se doda po abecednem vrstnem redu na seznam tretjih držav v prvi polovici stavka v naslovu veterinarskega spričevala, določenega v Prilogi II(E), ki se nanaša na registrirane konje.

Člen 5

Ta odločba je naslovljena na države članice.

V Bruslju, 25. julija 1995

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 146, 14.6.1979, str. 15.

[3] UL L 130, 15.5.1992, str. 67.

[4] UL L 86, 6.4.1993, str. 16.

[5] UL L 86, 6.4.1993, str. 1.

[6] UL L 76, 5.4.1995, str. 16.

[7] UL L 146, 14.6.1979, str. 15.

[8] UL L 146, 14.6.1979, str. 15.

--------------------------------------------------